આ સૂચના અનુસાર આ સામાન્ય સભામાં ૧૩ જેટલા કોંગ્રેસના સદસ્યો સામે પક્ષાંતર ધારા - ૧૯૮૬ની કલમ ૧૩ હેઠળ પગલાં લેવા રાજ્ય સરકાર ગાંધીનગરને રજિ. એ.ડી.થી લેખિત જાણ કરવામાં આવી હતી. આ દરમિયાન ગાંધીનગર નવા સચિવાલય દ્વારા આ અરજી અનુસંધાને તા.૨૧/૦૫/૨૦૧૮ના રોજ ૧૩ સદસ્યો અને પાલિકા પ્રમુખને નોટિસ આપી હતી. જેમાં તા. ૩૧/૦૭/૨૦૧૮ના રોજ પ્રથમ સુનવણીમાં આધાર પુરાવા સાથે સૂચના આપવામાં આવી છે. જો હાજર નહીં રહે તો આપને કોઈ રજૂઆત કરવી નથી તેમ પક્ષાંતર ધારા અનુસાર એક તરફ કાર્યવાહી કરવાની ચીમકી રાજ્ય સરકારના વિભાગ દ્વારા આપવામાં આવી છે. બીજીતરફ વઢવાણ નગરપાલિકાના પ્રમુખની ચૂંટણીના નગારા વચ્ચે આ નોટિસથી ભાજપ અને કોંગ્રેસમાં રાજકીય ગતિવિધિ તેજ બની ગઈ છે.